nahid-hub/BLUGE-bengali-wikipedia-section-title-prediction huggingface dataset:
ইন্দোনেশিয়া সরকার দেশের রাজধানী জাকার্তা থেকে বানদুং পর্যন্ত একটি উচ্চগতির রেল পথ নির্মাণের প্রকল্প গ্রহণ করেছে।এই জাকার্তা- বানদুং হাইস্পিড রেল পথ বা "জাকার্তা বানদুং উচ্চ-গতির রেল প্রকল্প" হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেল পথ।এই রেল পথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেল পথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষন করেছে।এর পর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষন করেছে।কিন্তু এই রেল পথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষণা করে ইন্দোনেশিয়া সরকার।এই রেল পথ ( জাকার্তা থেকে বানদুং) নির্মাণে খরচ ধরা হয়েছে ৫.১৩৫ মার্কিন ডলার।

সঠিক অনুচ্ছেদ শিরোনাম কোনটি?
titleA. উচ্চগতির রেল
titleB. ইতিহাস
titleC. সড়ক
titleD. অবস্থান
উত্তর: titleA
২০১১-এর শুরুতে, আলা ঘাওয়াস প্রায় তিন বছর ধরে নতুন গানের রেকর্ডিংয়ের জন্য তার আত্মপ্রকাশের এলপি, "আরমোর"-এর ওপর কাজ করেছেন এবং বাহরাইনী একটি ব্যান্ডের সাথে মিলে 'লিকউইড'-সহ নতুন বেশ কয়েকটি গান রচনা করেছেন। অ্যালবামটি নভেম্বর ২০১৩ সালে মুক্তি পায় এবং যেখানে তিনি সবচেয়ে জনপ্রিয় একক, "রেইভেন" প্রকাশ করেছেন। আরমোরর মুক্তির পর, আলা ঘাওয়াস ও লিকউইডের মধ্যকার অংশীদারত্বের মাধ্যমে বাহরাইন, দুবাই এবং কায়রোতে অ্যালবামটির প্রচারের জন্য লাইভ পারফরমেন্সের একটি সিরিজ নিয়ে তিনি অত্যন্ত সাহসী ভূমিকা পালন করেন।

সঠিক অনুচ্ছেদ শিরোনাম কোনটি?
titleA. আরমোর
titleB. প্রত্যাবর্তন: ট্রাইস্ট
titleC. প্রারম্ভিক জীবন
titleD. অলস্টনে জীবন
উত্তর: titleA
হেনরি কিসিঞ্জার প্রথম বিয়ে করেন অ্যান ফ্লেশার নামীয় এক মহিলাকে। এ সংসারে দুই সন্তান - "এলিজাবেথ" এবং "ডেভিড" রয়েছে। ১৯৬৪ সালে তাদের মধ্যেকার বিবাহ-বিচ্ছেদ ঘটে। দশ বছর পর ন্যান্সী ম্যাগিনেস-কে বিবাহ করেন। তারা এখন কানেক্টিকাটের কেন্টে এবং নিউইয়র্ক সিটিতে বসবাস করছেন।

ডেভিড কোনান ও'ব্রায়ানের নিয়ন্ত্রাধীন কোনাকো টেলিভিশন প্রোডাকশনের প্রধান ছিলেন। এরপর এনবিসি ইউনিভার্সেলে নির্বাহী হিসেবে অদ্যাবধি কর্মরত আছেন। ডিপ্লোমেসি গেমসকে কিসিঞ্জারের সবচেয়ে প্রিয় খেলা হিসেবে একটি খেলাধূলা সাময়িকীর সাথে সাক্ষাৎকারে তুলে ধরেছেন।

শৈশবকাল থেকেই কিসিঞ্জার তার নিজ শহরের এসপিভিজিজি গ্রিউথার ফার্থ ফুটবল ক্লাবের একনিষ্ঠ সমর্থক হিসেবে চিহ্নিত হয়ে আছেন।

সঠিক অনুচ্ছেদ শিরোনাম কোনটি?
titleA. বৈদেশিক নীতি
titleB. চলচ্চিত্রায়ণ
titleC. বাংলাদেশের মুক্তিযুদ্ধ, ১৯৭১
titleD. ব্যক্তিগত জীবন
উত্তর: titleD
১৯৭৪ সালের জুনে আয়োজক হিসেবে কলম্বিয়াকে নির্বাচিত করে ফিফা। তবে কলম্বিয়ান কর্তৃপক্ষ ১৯৮২ সালে জানায় যে অর্থনৈতিক কারণে ফিফার শর্তাবলীর অধীনে তারা বিশ্বকাপ আয়োজনে অপারগ। তাই ১৯৮৩ সালের ২০ মে, নতুন আয়োজক হিসেবে মেক্সিকোকে নির্বাচিত করে ফিফা। ফলে প্রথম জাতি হিসেবে দুইবার ফিফা বিশ্বকাপ আয়োজনের সুযোগ লাভ করে তারা। ১৯৮৫ সালে বিশ্বকাপ শুরুর আট মাস আগে মেক্সিকোতে একটি তীব্র ভূমিকম্প আঘাত হানে। ফলে মেক্সিকোর বিশ্বকাপ আয়োজনের সামর্থ্য সন্দেহের মুখে পড়ে। কিন্তু স্টেডিয়ামগুলোর কোনো প্রকার ক্ষতি না হওয়ায় তারা প্রস্তুতি চালিয়ে যায়।

সঠিক অনুচ্ছেদ শিরোনাম কোনটি?
titleA. তৃতীয় স্থানে থাকা দলগুলোর তালিকা
titleB. মাঠসমূহ
titleC. আয়োজক নির্বাচন
titleD. যোগ্যতা
উত্তর: titleC
যিশুর বিরোধীরা অভিযোগ করল যে তার অলৌকিক কর্মগুলি শয়তানের শক্তিতে বলীয়ান। অন্যদিকে যিশু অভিযোগ করলেন যে তার বিরোধীরা পবিত্র আত্মার বিরুদ্ধাচারণ করছেন। এই কথোপকথন একাধিক রূপক আখ্যানের গুচ্ছ। এই কাহিনিগুলিতে যিশু ঈশ্বরের সার্বভৌমত্বের কথা ঘোষণা করে শিষ্যদের স্বর্গরাজ্যের ধর্মগ্রন্থের শিক্ষা অনুধাবন করার আহ্বান জানিয়েছেন (ম্যাথিউ ‘স্বর্গরাজ্য’ ধারণায় ’ঈশ্বর’ নামক পবিত্র শব্দটি ব্যবহার করেননি; বরং ‘স্বর্গরাজ্য’ কথাটি ব্যবহার করেছেন। ইহুদিরা ঈশ্বরের নাম উচ্চারণ করেন না। এটি সেই প্রথাটিকে প্রতিফলিত করছে।)

সঠিক অনুচ্ছেদ শিরোনাম কোনটি?
titleA. মুখবন্ধ: বংশলতিকা, যিশুর জন্ম ও শৈশব
titleB. তৃতীয় উপাখ্যান ও কথোপকথন
titleC. প্রথম উপাখ্যান ও কথোপকথন
titleD. সূত্র
উত্তর: titleB
১৯৬৫-৬৬ মৌসুম থেকে ১৯৮০-৮১ মৌসুম পর্যন্ত একনাথ সোলকারের প্রথম-শ্রেণীর খেলোয়াড়ী জীবন চলমান ছিল। ইংরেজ কাউন্টি ক্রিকেটে সাসেক্সের প্রতিনিধিত্ব করেছেন তিনি।

১৯৬৬-৬৭ মৌসুমে রঞ্জি ট্রফিতে ৬/৩৮ পান। ১৯৬৯ সালে সাসেক্সের সদস্যরূপে একটি খেলায় অংশ নেন। এরপর তিনি ভারতে চলে আসেন। আব্দুল ইসমাইলের সাথে মুম্বই দলে বোলিং উদ্বোধনে নামতেন। ১৯৭৩ সালের রঞ্জি প্রতিযোগিতার চূড়ান্ত খেলায় অফ-ব্রেকে দুর্দান্ত সফলতা পান। ভেঙ্কট, ভি. ভি. কুমার ও শিবলকারের স্পিন বোলিংয়ে খেলায় প্রাধান্য বিস্তার করলেও ৫ উইকেট নিয়ে দলকে নাটকীয় জয় এনে দেন। ১৬ বছরব্যাপী প্রথম-শ্রেণীর ক্রিকেটে ২৯.২৭ গড়ে ৬৮৫১ রানসহ ৩০.০১ গড়ে ২৭৬ উইকেট দখল করেন। এছাড়াও ১৯০ ক্যাচ মুঠোয় পুড়েন তিনি।

সঠিক অনুচ্ছেদ শিরোনাম কোনটি?
titleA. ইংল্যান্ড গমন, ১৯৭১
titleB. প্রথম-শ্রেণীর ক্রিকেট
titleC. মূল্যায়ন
titleD. আন্তর্জাতিক ক্রিকেট
উত্তর: titleB
রাগা রক হল রক অথবা একটা ভীষণ ভারতীয় প্রভাবযুক্ত পপ সংগীত, হয় এটার গঠন, এর ধ্বনিবৈশিষ্ট্য, অথবা এর যন্ত্রানুষঙ্গ, যেমন সেতার ও তবলা। রাগা এবং অন্যান্য ভারতীয় উচ্চাঙ্গ সংগীতের ধরন গত শতকের ছয়ের দশক ধরে অনেক রক গোষ্ঠীকে প্রভাবিত করেছিল; এর মধ্যে বিখ্যাত হল দ্য বীটলস। প্রথম খোঁজ পাওয়া 'রাগা রক' শুনতে পাওয়া যায়, যেমন দ্য কিঙ্কস দ্বারা 'সী মাই ফ্রেন্ডস' এবং দ্য ইয়ার্ডবার্ডস দ্বারা 'হার্ট ফুল অফ সোল', গিটারবাদক জেফ বেক দ্বারা সেতারের মতো ঝলকের বৈশিষ্ট্য দিয়ে আগের মাস প্রকাশ করেছিল। বীটলসদের গান 'নরওয়েজিয়ান উড (দ্য বার্ড হ্যাজ ফ্লোন)', যেটা ১৯৬৫ খ্রিষ্টাব্দে ব্যান্ডের প্রথম প্রকাশিত রাবার সোল অ্যালবামে আবির্ভূত হয়েছিল, এটা ছিল প্রথম পশ্চিমি পপ গান যাতে প্রকৃতপক্ষে সেতার সহযোগ ছিল (প্রখ্যাত গিটারবাদক জর্জ হ্যারিসন প্রদর্শিত মার্চ ১৯৬৬, দ্য ব্যর্ডস কৃত একক 'এইট মাইলস হাই' এবং এর পাশে 'হোয়াই' সমেত প্রভাবান্বিত হয়ে একট উপধরনের সংগীত সৃষ্টি করেছিল। যদিও 'রাগা রক' শব্দটা উদ্ভাবিত হয়েছিল এভাবে - দ্য ব্যর্ডসের এই এককের প্রচারে  সংবাদ প্রকাশের ছাপানো সমীক্ষা 'এইট মাইলস হাই' দ্য ভিলেজ ভইস-এর জন্যে প্রথম ব্যবহার করেছিলেন সাংবাদিক সেলি কেম্পটন। জর্জ হ্যারিসনের ভারতীয় সংগীতে আগ্রহে বিগত শতকের ছয়ের দশকের মাঝামাঝি যে গানগুলো জনপ্রিয় হয়েছিল, সেগুলো হল: 'লাভ ইউ টু', 'টুমরো নেভার নোজ' (লেনন-ম্যাককার্টনিকে কৃতজ্ঞতা), 'উইদিন ইউ উইদাউট ইউ' এবং 'দ্য ইনার লাইট'। বিগত শতকের ছয়ের দশকের রক কার্যকলাপ ব্রিটিশ ও আমেরিকা উভয় দেশের গোষ্ঠীগুলো এবং ভারতীয় রকের অবস্থান সব মিলিয়ে এক সামপ্রতিক ধারায় এল ভারতীয় রক।

সঠিক অনুচ্ছেদ শিরোনাম কোনটি?
titleA. ভারতীয় পপ সংগীত
titleB. উচ্চাঙ্গ সংগীত
titleC. রাগা রক
titleD. জনপ্রিয় সংগীত
উত্তর: titleC
কপট দ্যূতে যুধিষ্ঠিরকে পরাজিত ও দ্রৌপদীকে ভরা সভায় অপমানিত করার পর গান্ধারী একাধিকবার অন্ধরাজের কাছে দুর্যোধনকে পরিত্যাগের জন্য অনুরোধ করেন, কিন্তু পুত্রস্নেহে অন্ধ ধৃতরাষ্ট্রের কাছে সে অনুরোধের কোন ফল হয় না । নিজ পুত্রের অন্যায় আচরণের জন্য তিনি কখনও মার্জনা করতে পারেন নি । একমাত্র দুর্যোধন হতেই যে কুরুকুল ধ্বংস হবে তা তিনি পূর্বেই জ্ঞাত হন । পণ মুক্ত পাণ্ডবদের অর্ধরাজ্য দিতে গান্ধারী যথেষ্ট চেষ্টা করেছিলেন । বারো বছর বনবাস ও এক বছর অজ্ঞাতবাসের পর যখন পাণ্ডবরা কৃষ্ণকে হস্তিনাপুরে দূত হিসেবে প্রেরণ করেন তখন গান্ধারী রাজসভায় এসে দুর্যোধনকে সন্ধির উপদেশ দিয়ে তিরস্কার করে বলেন যে ধর্মহীন ঐশ্বর্য প্রাপ্তির চেষ্টা পরিণামে মৃত্যু আনে । দুর্যোধন মাতৃবাক্য অবজ্ঞা করে সভা ত্যাগ করেন । কুরুক্ষেত্র যুদ্ধের পূর্বকালে দুর্যোধন যখন তার মায়ের আশীর্বাদ ভিক্ষা করতে আসেন তখন গান্ধারী শুধু এই বাক্য বলেন বলেন "যতো ধর্মস্ততো জয়ঃ" অর্থাৎ ধর্ম যেখানে জয় সেখানে । আঠারো দিন যুদ্ধের প্রত্যেক দিনই তিনি দুর্যোধনের আশীর্বাদ প্রার্থনার উত্তরে এই বাক্য বলতেন । আঠারো দিন পর গদাযুদ্ধে দুর্যোধনের মৃত্যু হলে ক্রুদ্ধ গান্ধারীকে কৃষ্ণ সান্ত্বনা দেয়ার সময় বলেন তার আশীর্বাদ সফল হয়েছে । এতে সাময়িকভাবে তিনি শান্ত হন ।

সঠিক অনুচ্ছেদ শিরোনাম কোনটি?
titleA. গান্ধারীর ক্রোধ ও কৃষ্ণকে অভিশাপ প্রদান
titleB. গান্ধারীর ন্যায়বোধ
titleC. বিবাহ ও সন্তানলাভ
titleD. সন্ন্যাসজীবন ও মৃত্যু
উত্তর: titleB
কিছু অর্থনিতিবিদ বিস্ময় প্রকাশ করেছেন যে গতিশীল ব্যবসায়ী সাইট যেমন ইবে ইত্যাদিই মূলত ইন্টারনেট কে সমৃদ্ধ করেছে যখন দুটি ছদ্দবেশী পরিচয় কোন অনলাইন লেনদেনে আসতে চায় তখন তারা দোটানায় পড়ে যায়। লেনদেনটি সফল হবে যদি এবং কেবল যদি সত্তাদ্বয় পরস্পরকে বিশ্বাস করেন। কিন্তু তাদের মধ্যে এর জন্য কোন যৌক্তিক কারণ নেই। কিন্তু সফল ইন্টারনেট বাণিজ্যিক সাইট গুলো রেপুটেশন ব্যবস্থাপনা সিস্টেম উন্নত করেছে। যেমন ইবে এর মতামত বিভাগ যা লেনদেন সংক্রান্ত তথ্যাবলী সংরক্ষণ করে এবং যার দ্বারা ব্যবহারকারীরা একে অপরের বিশ্বাসযোগ্যতাকে রেটিং দিতে পারেন। তবে দূর্বৃত্ত ব্যবহারকারীরা এসব ওয়েবসাইটে প্রচুর সমস্যা করতে পারে 

অনলাইনে রেপুটেশন হলো এমন একটি ধারণা যার দ্বারা ইন্টারনেটে অন্য আরেকজন ব্যক্তির ডিজিটাল পদচিহ্ন রেখে যাওয়াকে বোঝায়। ডিজিটাল পদচিহ্ন বলতে সব ধরনের শেয়ার করা বিষয় প্রদান করা মতামত এবং তথ্যাবলি এর অন্তর্ভুক্ত। যদি একজন ব্যবহারকারীর অনলাইন রেপুটেশন খারাপ থাকে তবে সে সহজেই নতুন ছদ্মনামে নতুন প্রোফাইল খুলতে পারে। এ কারণে অ্যামাজন কিংবা ইবে এর নতুন ব্যবহারকারীদের কে সাধারনত বিশ্বাস করা হয় না।যদি কোন ব্যক্তি কিংবা কোম্পানি তাদের অনলাইন রেপুটেশন ধরে রাখতে চায় তবে তারা প্রচুর কাঠিন্য অতিক্রম করতে হয়। এই কারণে ইন্টারনেটে আভিজাত্যপূর্ণ দোকান গুলোকে তুলনামূলকভাবে বেশি বিশ্বাস করা হয়।

সঠিক অনুচ্ছেদ শিরোনাম কোনটি?
titleA. রেপুটেশন ব্যবস্থাপনা
titleB. যোগাযোগ
titleC. ব্লগিং
titleD. অনলাইন ক্যাটফিশিং
উত্তর: titleA
২০০৩ খ্রিষ্টাব্দে স্কুল ও কলেজের জন্য পরিকল্পিতভাবে নির্মিত প্রথম ছাত্রাবাস। এটিই বাংলাদেশের কোনো ক্যান্টনমেন্ট পাবলিক স্কুল ও কলেজের জন্য নির্মিত প্রথম ছাত্রাবাস। বর্তমানে এটি ফেরদৌসী রহমান ছাত্রীনিবাস হিসেবে পরিচিত। ২০১৫ সালে "তারেক মাসুদ" ছাত্রাবাস নামে ছাত্রদের জন্য একটি ছাত্রাবাস নির্মাণ করা হয়। একুশ শতকে ক্যান্টনমেন্ট পাবলিক স্কুল ও কলেজ, বি,ইউ,এস,এম,এস, বাংলাদেশের অন্যতম প্রধান এবং শীর্ষস্থানীয় শিক্ষাঙ্গন। এর ছাত্রসংখ্যা প্রায় ২০,০০। এখানে মাধ্যমিক পাঠ্যক্রমের সাথে সাথে উচ্চ মাধ্যমিক পাঠ্যক্রমে তিনটি বিষয়ে শিক্ষাদান কার্যক্রম চালু রয়েছে। ছাত্র ছাত্রীদের জন্য কলেজের ১টি করে ছাত্রাবাস রয়েছে।

সঠিক অনুচ্ছেদ শিরোনাম কোনটি?
titleA. স্কুল ভবন, কলেজ ভবন ও প্রশাসনিক ভবন
titleB. আসন সংখ্যা
titleC. ক্যান্টিন
titleD. ছাত্রাবাস
উত্তর: titleD
তিনি ১৯২১ সালে "ফল্‌স ওমেন"' এবং ১৯২২ সালে স্ট্যান লরেলের "মাড অ্যান্ড স্যান্ড" চলচ্চিত্রে অভিনয় করেন। ১৯২৮ সালে তিনি "আ লিটল বিট অব ফ্লাফ" চলচ্চিত্র পরিচালনা করেন। এতে প্রধান ভূমিকায় অভিনয় করেন তার সৎ ভাই সিডনি চ্যাপলিন। ১৯২৮ ও ১৯২৯ সালে তিনি ব্রডওয়ের "উইংস অভার ইউরোপ" মঞ্চনাটকে অভিনয় করেন। পরবর্তীতে তিনি "দ্য গ্রেট ডিক্টেটর" (১৯৪০) এবং "মঁসিয়ে ভের্দু" (১৯৪৭) চলচ্চিত্রে চ্যাপলিনের সহকারী পরিচালক হিসেবে কাজ করেন। এছাড়া তিনি চ্যাপলিনের শেষ মার্কিন চলচ্চিত্র "লাইমলাইট" (১৯৫২) এ ডক্টর ও সঙ চরিত্রে পার্শ্ব ভূমিকায় অভিনয় করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. শেষ জীবন ও মৃত্যু
titleC. কর্মজীবন
titleD. জীবনী
উত্তর: titleC
ইরাক অঞ্চলটি মুসলিম বিশ্বের বহির্ভাগ মেসোপটেমিয়া নামে পরিচিত। ১৯২০ সালের উপাত্ত অনুযায়ী এর জনসংখ্যা ৩০ লাখ ছিল। উর ব্যাবিলনের এবং অন্যান্য প্রাচীন শহরের ধ্বংসাবশেষ ইরাকে অবস্থিত, যেমন ইডেন উদ্যানের কিংবদন্তি স্থান। ইরাকের জনসংখ্যার প্রায় ৭৫% সমতল ভূমিতে বসবাস করে, পাললিক সমভূমি পারস্য উপসাগর থেকে তিকরিত শহরের নিকটে দক্ষিণ-পূর্বে বিস্তৃত। দজলা ও ফোরাত নদী প্রতি বছর প্রায় ৭ কোটি ঘনমিটার পলি বদ্বীপে বয়ে নিয়ে আসে।

দেশটির উত্তরাঞ্চল পর্বতময়, সর্বোচ্চ পর্বতের নাম চিকাহ দার, যার উচ্চতা ৩,৬১১ মিটার। পারস্য উপসাগরে ইরাকের ক্ষুদ্র একটি তটরেখা আছে। সমুদ্র উপকূলের কাছের অঞ্চলগুলি জলাভূমি ছিল, তবে ১৯৯০-এর দশকে এগুলির পানি নিষ্কাশন করা হয়। ইরাকের জলবায়ু মূলত ঊষর। শীতকাল শুষ্ক ও ঠাণ্ডা; গ্রীষ্মকাল শুষ্ক, গরম, ও মেঘহীন। উত্তরের পার্বত্য অঞ্চলে শীতকালে ভারী বরফ পড়ে এবং এতে মাঝে মাঝে বন্যার সৃষ্টি হয়।

সঠিক অনুচ্ছেদ শিরোনাম কোনটি?
titleA. জনমিতি পরিসংখ্যান
titleB. অত্যাবশ্যক পরিসংখ্যান
titleC. পটভূমি
titleD. জাতিগত ও ধর্মীয় সমষ্টি
উত্তর: titleC
লর্ড কার্টলার বেকেট, ডেভি জোন্সের ওপর ক্ষমতা অধিকার করে, এবং জোন্সের জাহাজ "দ্য ফ্লাইং ডাচম্যান"-এর সাহায্যে দস্যুতা চিরতরে দূর করতে উন্মুখ হয়। ইস্ট ইন্ডিয়া ট্রেডিং কোম্পানির সাথে যুদ্ধ করার জন্য জ্যাক স্প্যারোকে প্রয়োজন হয়, তাই বারবোসা, টার্নার, এলিজাবেথ ও ব্ল্যাক পার্লের নাবিকরা ডেভি জোন্স লকার থেকে স্প্যারোকে উদ্ধার করতে যাত্রা করে। কারণ ক্যারিবীয় অঞ্চলের জলদস্যু অধিনায়ক হিসেবে সে ব্রেদার্ন কোর্টের নয় জলদস্যু অধিনায়কের (পাইরেট লর্ড) একজন।

সঠিক অনুচ্ছেদ শিরোনাম কোনটি?
titleA. "অ্যাট ওয়ার্ল্ড’স এন্ড"
titleB. "দ্য কার্স অফ দ্য ব্ল্যাক পার্ল"
titleC. "ডেড ম্যান’স চেস্ট"
titleD. চলচ্চিত্রসমূহ
উত্তর: titleA
-এর সিরিজ "" (ফেব্রুয়ারি–জুন ১৯৮৬) চরিত্রটিকে তার অন্ধকার মূলের দিকে ফিরিয়ে নিয়ে যায়, পরিবেশ এবং টোন উভয় দিক দিয়েই। এই বইয়ে একজন ৫৫ বছর বয়সী ব্যাটম্যানের কথা বলা হয় যিনি একটি সম্ভাব্য ভবিষ্যতে অবসর থেকে ফিরে আসেন। "দ্য ডার্ক নাইট রিটার্নস" অর্থনৈতিক সাফল্য অর্জন করে এবং এরপর থেকে চরিত্রটির সবচেয়ে উল্লেখযোগ্য কাহিনীগুলোর মধ্যেও অন্যতম হিসেবে পরিচিতি লাভ করে। এই সিরিজটি চরিত্রটির জনপ্রিয়তা বহুগুণ বাড়িয়ে দেয়।

সে বছর ডেনিস ও'নিল ব্যাটম্যানের কমিকের সম্পাদকের দায়িত্ব পান এবং ডিসির কাহিনী পরিবর্তনকারী মিনিসিরিজ ""-এর পর ব্যাটম্যানকে উপস্থাপনের ভিত্তি গড়ে তোলেন। ও'নিল কাজ করছিলেন এই ভেবে যে তাকে নেওয়া হয়েছিল চরিত্রটিকে ঢেলে সাজানোর জন্য এবং তার কারণে তিনি এর আগ পর্যন্ত চলে আসা টোনের বদলে বইগুলোতে এক ভিন্ন মাত্র আনার চেষ্টা করেন। তার এ চেষ্টার একটি ফল ছিল "ব্যাটম্যান" #৪০৪–৪০৭ (ফেব্রুয়ারি–মে ১৯৮৭)-এর "" কাহিনী, যাতে ফ্র্যাংক মিলার এবং শিল্পী চরিত্রটির শুরুর কাহিনী নতুনভাবে উপস্থাপন করেন। ১৯৮৮ সালের ৪৮ পৃষ্ঠার "" এর মাধ্যমে লেখক এবং শিল্পী এ উপস্থাপনাটি চালিয়ে যান, যে গল্পে জোকার -এর মানসিক ভারসাম্য নষ্ট করার জন্য গর্ডনের মেয়ে কে পঙ্গু করে দেয়, এবং তার পরে কমিশনারকে অপহরণ এবং অত্যাচার করে, শারীরিক ও মানসিক দু'ভাবেই।

ব্যাটম্যান কমিক মানুষের দৃষ্টি আকর্ষণ করে ১৯৮৮ সালে যখন ডিসি কমিকস একটি নম্বর তৈরি করে যাতে পাঠকরা কল করে দ্বিতীয় রবিন -এর জীবিত বা মৃত থাকা বিষয়ে ভোট দিতে পারত। মাত্র ২৮টি ভোটের ব্যবধানে ভোটাররা জেসনের মৃত্যু হওয়া নির্ধারণ করে।

সঠিক অনুচ্ছেদ শিরোনাম কোনটি?
titleA. অন্যান্য
titleB. ক্রাইসিস অন ইনফিনিট আর্থস
titleC. সাধারণ মানুষ
titleD. "দ্য ডার্ক নাইট রিটার্নস"
উত্তর: titleD
প্রায় সবক্ষেত্রে মূল নীতি হিসেবে যা শেখানো হয় তা হল একজন ত্রাণকর্মী তিনি একজন সাধারণ ব্যক্তি বা একজন পেশাদার হতে পারেন, তার প্রাথমিক দায়িত্ব পরিস্থিতির বিপদ কতখানি তার মূল্যায়ন করা।

যে কারণে বিপদের মূল্যায়নকে  উচ্চ অগ্রাধিকার দেওয়া হয়, তা হল এটা জরুরী অবস্থার ব্যবস্থাপনার প্রথম ধাপ এবং এটা উদ্ধারকর্মীরা যাতে দুর্ঘটনার শিকার না হন তা নিশ্চিত করে। ফলে আরও একটি জরুরি অবস্থা সৃষ্টি হওয়া আটকানো সম্ভব হয়।

একটি টিপিক্যাল বিপদের মূল্যায়নের সাথে আশপাশের পর্যবেক্ষণ, দুর্ঘটনা কারণ (যেমন একটি পতনশীল বস্তু) এবং পরিস্থিতিগত বিপদ (যেমন, দ্রুত চলন্ত ট্রাফিক) এবং ইতিহাস বা সাক্ষীদের থেকে প্রাপ্ত আনুষঙ্গিক তথ্য, উপযুক্ত জরুরী সেবা (যেমন আক্রমণকারী এখনও কাছাকাছি অপেক্ষায় আছে) ইত্যাদি জড়িত।

বিপদের প্রাথমিক মূল্যায়ন করা শেষ হলে জরুরী সেবা প্রদানের প্রক্রিয়ার অন্যান্য অংশীদারদের এই ব্যাপারে অবহিত করা উচিত, কিন্তু এর মানে এই নয় যে বিপদের চেকিং করা একবারে বন্ধ করে দেওয়া হবে।

যদি কোন সময়ে ত্রাণকর্মীদের কোন বিপত্তি থেকে একটি উল্লেখযোগ্য বিপদের ঝুঁকি(সম্ভাবনা এবং গুরুত্বের একটি ফ্যাক্টর হিসাবে) আছে বলে মনে হয় তাহলে  তাদের বিবেচনা করা উচিত যে ত্রাণকার্যে অগ্রসর হওয়া কি ঠিক হবে (না কি ফিরে চলে আসাই শ্রেয়)।

সঠিক অনুচ্ছেদ শিরোনাম কোনটি?
titleA. মূল জরুরী নীতি
titleB. জরুরী অবস্থার সংজ্ঞা
titleC. পরিবেশের সঙ্কট
titleD. জরুরী অবস্থার শ্রেণীভুক্তির পদ্ধতিসমূহ
উত্তর: titleA
ফ্রেডারিক উইন্সলো টেলর (১৮৫৬ – ১৯১৫) শিল্পসংক্রান্ত প্রকৌশলের জনক হিসেবে পরিগণিত হয়ে থাকেন। তিনি স্টিভেন্স বিশ্ববিদ্যালয় থেকে যন্ত্রকৌশলে ডিগ্রি লাভ করেছিলেন। তার আবিষ্কারের জন্য তিনি কিছু পেটেন্ট লাভ করেছিলেন। ঊনবিংশ শতাব্দীর গোড়ার দিকে তার রচিত "শপ ম্যানেজমেন্ট" এবং "দ্য প্রিন্সিপালস অব সাইন্টিফিক ম্যানেজমেন্ট" বই দুইটি শিল্পসংক্রান্ত প্রকৌশলের সূচনা বলে পরিগণিত হয়ে থাকে। তার মতানুসারে কর্মপদ্ধতির উন্নয়ন, কাজের মানের উন্নয়ন, কোন কিছু তৈরিতে প্রয়োজনীয় সময়কালের ভিত্তিতে কর্মদক্ষতা বাড়ানো সম্ভব। বৈজ্ঞানিক কর্মপদ্ধতিতে দৃঢ় বিশ্বাস রেখে টেলরের "সময় বিদ্যা" জড়িত উচ্চ স্তরের স্পষ্টতা এবং কোন কাজ করতে প্রয়োজনীয় সময় গণনা করার সাথে।

ফ্রাঙ্ক গিলব্রেথ ( ১৮৬৮– ১৯২৪) এবং তার স্ত্রী লিলিয়ান গিলব্রেথ (১৮৭৮ – ১৯৭২) অন্যান্য প্রকৌশলীদের সাথে শিল্পসংক্রান্ত প্রকৌশল আন্দোলনের ভিত্তিপ্রস্তর স্থাপন করেছিলেন। তাদের কাজ পারডু বিশ্ববিদ্যালয়ের প্রকৌশল বিভাগে সংরক্ষিত আছে। তারা মানব চলাচলের উপাদানগুলোকে ১৮ টি প্রধান ভাগে ভাগ করেছিলেন, যেগুলো "থেরব্লিগস নামে পরিচিত"। তাদের এই কর্মকাণ্ড বিশ্লেষণকারীদের কাজ সম্পাদনে সময় জানা ব্যতিরেকে কাজ বিশ্লেষণ করার সুযোগ এনে দিয়েছিল। তাদের এই কাজ কর্ম ক্ষেত্রে মানব সংক্রান্ত বিষয় বা কর্মদক্ষতার প্রভাব সংক্রান্ত জ্ঞানের নতুন শাখার ভিত্তিপ্রস্তর স্থাপন করেছিল।

১৯০৮ সালে পেনসিলভানিয়া স্টেট ইউনিভার্সিটি ঐচ্ছিক বিষয় হিসেবে শিল্পসংক্রান্ত প্রকৌশলকে অন্তর্ভুক্ত করেছিল। ১৯০৯ সালে হুগো ডিয়েমারের প্রচেষ্টায় বিষয়টা পূর্ণাঙ্গ বিষয় হিসেবে যাত্রা শুরু করে। ১৯৩৩ সালে কর্নেল ইউনিভার্সিটি প্রথম বিশ্ববিদ্যালয় হিসেবে শিল্পসংক্রান্ত প্রকৌশলে ডক্টরেট ডিগ্রি প্রদান করে।

১৯১২ সালে হেনরি লরেন্স গ্যান্ট গ্যান্ট তালিকার উন্নয়ন করেন সংগঠনের সাথে এর পারিপার্শ্বিক বিষয়ের সাথে সম্পর্ক নিয়ে আলোকপাত করেছে। পরবর্তীকালে ওয়ালেস ক্লার্ক তালিকাটির আরো উন্নয়ন করেন।

অ্যাসেম্বলি লাইনের উন্নয়নের মাধ্যমে হেনরি ফোর্ডের প্রতিষ্ঠানের উৎপাদনে ১৯১৩ সালে উল্লেখযোগ্য পরিবর্তন আসে। তিনি গাড়ির অ্যাসেম্বলি টাইমের পরিমাণ ৭০০ ঘণ্টা থেকে হ্রাস করে দেড় ঘণ্টায় আনেন। তিনি কল্যাণধর্মী পুঁজিবাদী অর্থনীতির অগ্রদূত ছিলেন। তিনি তার অধীনে কাজ করা কর্মীদের আর্থিক প্রণোদনা প্রদানের মাধ্যমে তার প্রতিষ্ঠানের উৎপাদন বাড়াতে পেরেছিলেন।

সর্বাঙ্গীণ দক্ষতা ব্যবস্থাপনা পদ্ধতি (সমগ্র দক্ষতা ব্যবস্থাপজা বা টিকিউএম) চল্লিশের দশকে যাত্রা শুরু করেছিল। এটি দ্বিতীয় বিশ্বযুদ্ধের পর যুদ্ধবিধ্বস্ত জাপানের উন্নয়নে অবদান রেখেছিল।

১৯৪৮ সালে মার্কিন শিল্পসংক্রান্ত প্রকৌশলী প্রতিষ্ঠান যাত্রা শুরু করে। এফ. ডব্লিউ. টেলর এবং গিলবার্থদের শুরুর দিকের কর্মকাণ্ড সংক্রান্ত পেপার যখন উপস্থাপিত হত, তখন মার্কিন যন্ত্রকৌশলী সমাজকে উৎপাদন ব্যবস্থায় উৎপাদক যন্ত্র ও উৎপাদন ব্যবস্থাপনার প্রভাবের বিষয়টা আকৃষ্ট করেছিল। হেনরি আর. টাওনের (১৮৪৪–১৯২৪) "দ্য ইঞ্জিনিয়ার অ্যাজ অ্যান ইকোনমিস্ট" পেপারটি তাদের শিল্পসংক্রান্ত প্রকৌশলের ব্যাপারে সবচেয়ে বেশি আকৃষ্ট করেছিল।

সঠিক অনুচ্ছেদ শিরোনাম কোনটি?
titleA. প্রকৌশলবিদ্যার অন্যান্য শাখার সাথে শিল্পসংক্রান্ত প্রকৌশলের তুলনা
titleB. স্নাতক পাঠ্যক্রম
titleC. উপশাখা
titleD. অগ্রদূত
উত্তর: titleD
সেইন্ট অগাস্টিন (৩৫৪-৪৩০) বিশ্বাস করতেন যে জ্যোতিষশাস্ত্রের নিয়ন্ত্রকতা মানুষের স্বাধীন ইচ্ছার এবং দায়িত্বের সাথে খৃস্টান ধর্মতত্ত্বের বিরোধিতা আছে এবং ঈশ্বর মন্দতার কারণ হয় না । কিন্তু তিনি তাঁর বিরোধিতাকে দার্শনিকতার উপর ভিত্তি দান করেছিলেন, ব্যর্থতার কথা উল্লেখ করে জ্যোতির্বিজ্ঞানকে ব্যাখ্যা করার কথা বলেছেন যাকে একই সময়ে কল্পনা করা যায় এবং প্রায় একই সময়ে জন্মগ্রহণ করে যদিও তারা ভিন্নভাবে আচরণ করে।

সঠিক অনুচ্ছেদ শিরোনাম কোনটি?
titleA. মধ্যযুগীয়
titleB. প্রাচীন
titleC. জন্মপত্রিকা
titleD. মধ্যযুগীয় আপত্তিসমূহ
উত্তর: titleB
৭২ একর জমির ওপর প্রতিষ্ঠিত বিশ্ববিদ্যালয়ের ক্যাম্পাস; এর মধ্যে ৩৫ একরের ওপর মূল ক্যাম্পাস আর এর অদূরে ৩৭ একর জমির ওপর বিশাল কৃষি গবেষণা খামার। মূল ক্যাম্পাসের একাডেমিক ভবনের সামনে বৃক্ষশোভিত সুদীর্ঘ একটি লেক রয়েছে। ক্যাম্পাসের উত্তর-পশ্চিমাংশে অত্যাধুনিক ডিজাইনের পুরুষ ও মহিলা হোস্টেল বিদ্যমান। একাডেমিক ভবন থেকে হোস্টেলে যাওয়ার পথেই মসজিদের অবস্থান। মসজিদের পাশেই রয়েছে বিশ্ববিদ্যালয়ের স্বাস্থ্য কেন্দ্র এবং এর উল্টো দিকে রয়েছে লাইব্রেরি ভবন। একটি প্রশস্ত রাস্তা ক্যাম্পাসের ওপর দিয়ে পুবের পীরতলা থেকে পশ্চিমের পটুয়াখালী-বাউফল মহাসড়কের সঙ্গে সংযোগ স্থাপন করেছে। এ সড়কের দক্ষিণ দিকে শিক্ষক-কর্মকর্তাদের আবাসিক কোয়ার্টার আর এর দক্ষিণে রয়েছে ‘সৃজনী বিদ্যানিকেতন’ নামের প্রাথমিক-মাধ্যমিক স্তরের বেসরকারি শিক্ষা প্রতিষ্ঠান। মূল ক্যাম্পাসের পুব দিকে পীরতলা বন্দর পেরুলেই ৩৭ একর জমির ওপর প্রতিষ্ঠিত কৃষি গবেষণা খামার। এ বিশ্ববিদ্যালয়ের রয়েছে একটি আউট ক্যাম্পাস; যা বরিশাল জেলার খানপুরা বাবুগঞ্জে ১২.৯৭ একর জায়গার উপর প্রতিষ্ঠিত।বহিঃস্থ ক্যাম্পাসটি বরিশাল জেলা শহর থেকে ১৫ কিমি দূরে অবস্থিত।। সাগর সৈকত কুয়াকাটায় ফিশারিজ ফ্যাকাল্টি, সমুদ্র বিজ্ঞান ও ফরেস্টি বিজ্ঞানসহ তিনটি পৃথক অনুষদ গড়ে তোলার পরিকল্পনা রয়েছে বিশ্ববিদ্যালয়ের।
সঠিক অনুচ্ছেদ শিরোনাম কোনটি?
titleA. সামাজিক ও সাংস্কৃতিক কর্মকাণ্ড
titleB. ক্যাম্পাস
titleC. লাইব্রেরি
titleD. প্রশাসন
উত্তর: titleB
১০ নভেম্বর, ১৯৩৩ তারিখে বার্বাডোসের সেন্ট মাইকেলে সেম্যুর নার্সের জন্ম। অত্যন্ত দরিদ্র পরিবারের সন্তান ছিলেন তিনি। তার পিতা কাঠমিস্ত্রীর কাজ করতেন এবং দুই ভাই ও দুই বোনের মধ্যে তার অবস্থান ছিল সর্বকনিষ্ঠ। জ্যেষ্ঠ ভ্রাতা সিনক্লেয়ার শুরুতে লেগ স্পিন বোলার হিসেবে ক্রিকেট খেলায় জড়িয়ে পড়লেও বেশীদূর এগুতে পারেননি। সেন্ট স্টিফেন্স বয়েজ স্কুলে পড়াশোনা করেছেন সেম্যুর নার্স। ঐ সময়ে বিদ্যালয় দলের পক্ষে ফুটবল ও ক্রিকেট - উভয় ধরনের খেলায় নিজের প্রতিভা তুলে ধরেন। তবে, বেশ কয়েকবার পায়ে মারাত্মকভাবে আঘাতপ্রাপ্ত হওয়ায় নার্সের ফুটবল খেলোয়াড়ী জীবনের সমাপ্তি ঘটে। পিতা পরামর্শ দিয়েছিলেন, ‘ক্রিকেটে অবস্থান কর ও ফুটবল ত্যাগ কর। অন্যথায় তুমি নিজেই দায়ী থাকবে। বার্বাডোসে ফুটবল খেলার পরিবেশ অত্যন্ত বাজে।’ জীবিকার তাগিদে ১৬ বছর বয়সে বিদ্যালয় জীবন ত্যাগ করেন। পরবর্তীকালে এর জন্য তিনি বেশ অনুতাপ করেন।

দরিদ্র পরিবার থেকে আগত অনেক বার্বাডিয়ান ক্রিকেটারের ন্যায় নার্সও তার ক্রিকেট খেলোয়াড়ী জীবন বার্বাডোস ক্রিকেট লীগের মাধ্যমে শুরু করেন। বে স্ট্রিট বয়েজ ক্লাবের পক্ষে খেলা শুরু করেন তিনি। একই ক্লাবে তরুণ ক্রিকেটার হিসেবে গারফিল্ড সোবার্স ও কনরাড হান্ট খেলেছিলেন। অচিরেই তার ক্রীড়া প্রতিভা সকলের নজর আকর্ষণে সক্ষম হয়। অভিজাত বার্বাডোস ক্রিকেট অ্যাসোসিয়েশন প্রতিযোগিতার দিকে তিনি ধাবিত হন। তিনি জনপ্রিয় এম্পায়ার ক্রিকেট ক্লাবে যোগদান করেন। সেখানেই তিনি এভারটন উইকসের সান্নিধ্য লাভ করেন। তার সংস্পর্শে নার্সের ক্রিকেট খেলোয়াড়ী জীবনে ব্যাপক প্রভাব ফেলে।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. অস্ট্রেলিয়া গমন, ১৯৬০-৬১
titleC. শৈশবকাল
titleD. টেস্ট ক্রিকেট
উত্তর: titleC
চট্টগ্রাম মহানগরীর ৩৭ কিলোমিটার উত্তরে ২২°২২´ থেকে ২২°৪২´ উত্তর অক্ষাংশ এবং ৯১°৩৪´ থেকে ৯১°৪৮´ পূর্ব দ্রাঘিমাংশ জুড়ে এ উপজেলার অবস্থান। এর উত্তরে মীরসরাই উপজেলা; পূর্বে ফটিকছড়ি উপজেলা, হাটহাজারী উপজেলা ও চট্টগ্রাম সিটি কর্পোরেশনের বায়েজিদ বোস্তামী থানা; দক্ষিণে চট্টগ্রাম সিটি কর্পোরেশনের আকবর শাহ থানা ও পাহাড়তলী থানা এবং পশ্চিমে সন্দ্বীপ চ্যানেল ও সন্দ্বীপ উপজেলা অবস্থিত।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. ভূগোল
titleC. জনসংখ্যার উপাত্ত
titleD. অবস্থান ও সীমানা
উত্তর: titleD
সাধারণতন্ত্র দিবস উপলক্ষে জাতীয় রাজধানী নতুন দিল্লীতে কুচকাওয়াজ হয় রাষ্ট্রপতির আবাসস্থল রাষ্ট্রপতি ভবনের নিকটবর্তী রাইসিনা হিল থেকে রাজপথ বরাবর ইন্ডিয়া গেট ছাড়িয়ে। কুচকাওয়াজ আরম্ভ হওয়ার পূর্বে রাষ্ট্রপতি রাজপথের একপ্রান্তে অবস্থিত ইন্ডিয়া গেটে শহিদ সৈন্যদের উদ্দেশ্যে নির্মিত স্মারক "অমর জওয়ান জ্যোতি"-তে একটি পুষ্পস্তবক অর্পণ করেন। এর পর ঐ সৈন্যদের উদ্দেশ্যে ২ মিনিট নীরবতা পালন করা হয়। স্বাধীনতা আন্দোলন ও তার পরবর্তী যুদ্ধগুলিতে ভারতের সার্নিবভৌমত্ব রক্ষায় শহিদ সৈন্যদের প্রতি এইভাবে শ্রদ্ধাজ্ঞাপন করা হয়। এর পর রাষ্ট্রপতি অন্যান্য বিশিষ্ট ব্যক্তিদের সাথে মিলিত হন এবং প্রধান অতিথির সাথে রাজপথে অবস্থিত অনুষ্ঠানের মূল মঞ্চে আসেন। রাষ্ট্রপতির দেহরক্ষকরা ঘোড়ার পিঠে করে তাদের পথপ্রদর্শন করেন।

সঠিক অনুচ্ছেদ শিরোনাম কোনটি?
titleA. দিল্লী সাধারণতন্ত্র দিবস কুচকাওয়াজ
titleB. সাম্মানিক অতিথি
titleC. ইতিহাস
titleD. বীটিং রিট্রীট
উত্তর: titleA
নিশ্চিত করে বিশেষ কিছুই বলা যায় না। তবুও যেটুকু পরিষ্কারভাবে বোঝা যায় তাতে, দুটি রাজত্বের মধ্যে উত্তরোত্তর রাজাদের শাসনকালে কূটনীতিক সম্পর্কগুলি স্বাভাবিক হয়ে এসেছিল। ইন্দো-গ্রীক ও শুঙ্গদের মধ্যে সম্ভবত মিটমাট হয় এবং হেলিওডোরাস মিনার অনুযায়ী, ১১০ খ্রীঃপুঃ নাগাদ তারা পরস্পরের প্রতি কূটনৈতিক দূত প্রেরণ করেন। জানা গেছে, হেলিওডোরাস নামে এক গ্রীক রাষ্ট্রদূত ইন্দো-গ্রীক রাজা অ্যান্টিয়ালসিডাসের রাজত্বকালে মধ্যভারতের বিদিশায় শুঙ্গ রাজা ভগভদ্রর রাজধানীতে গমন করেন। 

সঠিক অনুচ্ছেদ শিরোনাম কোনটি?
titleA. শুঙ্গ আমলে যুদ্ধ
titleB. শুঙ্গ রাজাদের সময়ে সাঁচী অবদান
titleC. হেলিওডোরাস মিনার
titleD. ২ নং স্তুপ এবং ৩ নং স্তুপ
উত্তর: titleC
মুঘল সাম্রাজ্যে আদালতে হিন্দু আইনের পরিবর্তে শরিয়তি আইন ব্যবহৃত হত। পরবর্তীকালে. ভারতীয় উপমহাদেশে ব্রিটিশ প্রভাব বিস্তারের সাথে ইংরেজ ফৌজদারী আইন ধীরে ধীরে ইসলামি আইনকে সরিয়ে জায়গা করে নেয়। ১৮৬০ সালের আগে, গভর্নর-জেনারেল সেই ইংরেজ ফৌজদারী আইনের সুবিধামত পরিবর্তন করে বম্বে, মাদ্রাজ ও ক্যালকাটা প্রেসিডেন্সিতে প্রয়োগ করতেন।

১৮৩৪ সালে থমাস ব্যাবিংটন মেকলের নেতৃত্বে প্রথম আইন কমিশন ভারতীয় দন্ড বিধির খসড়া তৈরী করে। বাহুল্যবর্জিত, পরিভাষা এবং স্থানীয় চালচলন থেকে মুক্ত ইংল্যান্ড আইনের ভিত্তিতে এই খসড়া রচিত হয়। এছাড়া নেপোলিয়ানের বিধি এবং এডওয়ার্ড লিভিংস্টোনের ১৮২৫ সালের লুইসিয়ানা দেওয়ানি বিধি থেকেও কিছু কিছু উপাদান নেওয়া হয়। প্রাথমিকভাবে স্থিরীকৃত খসড়া ১৮৩৭ সালে ভারতের গভর্নর-জেনারেলের পরিষদে জমা পড়ে, কিন্তু সেই খসড়া আবার সংশোধিত হয়। ১৮৫০ সালে সংশোধন শেষ হবার পর ১৮৫৬ সালে বিধান পরিষদে আবার জমা দেওয়া হয়, কিন্তু, ১৮৫৭ সালের সিপাহী বিদ্রোহের অভিঘাতেই এটি বিধিবদ্ধ করার প্রক্রিয়া শুরু হয়। এবার বার্নস পিককের তত্বাবধানে খসড়াটির বিস্তারিত সংশোধন হয়। ৬ই অক্টোবর ১৮৬০ বিধান পরিষদে ভারতীয় দন্ড বিধি আইন হিসাবে গৃহীত হয়। বার্নস পিকক পরে কলকাতা উচ্চ আদালতে প্রথম প্রধান বিচারপতি ও সেই বিধান পরিষদের অন্যান্য সদস্যরা কলকাতা উচ্চ আদালত সাধারণ বিচারপতির পদ অলঙ্কৃত করেন। এই আইন ১লা জানুয়ারী ১৮৬২ থেকে সমগ্র ব্রিটিশ ভারতে বলবৎ হয়। দূর্ভাগ্যবশতঃ মেকলে ১৮৫৯ সালের শেষের দিকে মারা যাওয়ায়, তার এই অসাধারণ কাজ আইন হিসাবে ব্যবহৃত হতে দেখে যেতে পারেননি।

সঠিক অনুচ্ছেদ শিরোনাম কোনটি?
titleA. অপরাধ বিচার পদ্ধতির সংশোধন
titleB. গঠন
titleC. ইতিহাস
titleD. প্রয়োগ এলাকা
উত্তর: titleC